title: Euroopan parlamentin ja neuvoston direktiivi 2009/107/EY, annettu 16 päivänä syyskuuta 2009 , biosidituotteiden markkinoille saattamisesta annetun direktiivin 98/8/EY muuttamisesta tiettyjen määräaikojen pidentämisen osalta (ETA:n kannalta merkityksellinen teksti)

text:
               6.10.2009

               FI

               Euroopan unionin virallinen lehti

               L 262/40

      EUROOPAN PARLAMENTIN JA NEUVOSTON DIREKTIIVI 2009/107/EY,
   annettu 16 päivänä syyskuuta 2009,
   biosidituotteiden markkinoille saattamisesta annetun direktiivin 98/8/EY muuttamisesta tiettyjen määräaikojen pidentämisen osalta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Direktiivin 98/8/EY (3) 16 artiklan 1 kohdassa säädetään kymmenen vuoden pituisesta siirtymäkaudesta, joka alkoi mainitun direktiivin tullessa voimaan 14 päivänä toukokuuta 2000 ja jonka aikana jäsenvaltiot voivat soveltaa biosidituotteiden markkinoille saattamiseen kansallisia sääntöjään tai käytäntöjään ja erityisesti hyväksyä sellaisia tehoaineita sisältävien biosidituotteiden markkinoille saattamisen, joita ei ole vielä sisällytetty direktiivissä vahvistettuun positiiviluetteloon eli sen liitteeseen I, I A tai I B.

               (2)

               Direktiivin 98/8/EY 16 artiklan 2 kohdassa perustetaan kymmenen vuoden työohjelma, joka alkoi myös 14 päivänä toukokuuta 2000 ja jonka aikana on määrä tutkia järjestelmällisesti kaikki biosidituotteiden sisältämät tehoaineet, jotka olivat jo markkinoilla ennen kyseistä päivää, ja jos ne todetaan ihmisten ja eläinten terveyden ja ympäristön kannalta hyväksymiskelpoisiksi, ne on tarkoitus sisällyttää mainitussa direktiivissä vahvistettuun positiiviluetteloon.

               (3)

               Direktiivin 98/8/EY 12 artiklan 1 kohdan c alakohdan i alakohdassa ja 2 kohdan c alakohdan i alakohdassa säädetään, että kaikkia mainitun direktiivin mukaisesti toimitettuja tietoja suojataan kymmenen vuoden ajan edellä mainitusta päivästä eli 14 päivästä toukokuuta 2000 alkaen, paitsi jos tietyssä jäsenvaltiossa on myönnetty lyhyempi suoja-aika, jolloin tätä lyhyempää suoja-aikaa sovelletaan kyseisen jäsenvaltion alueella. Tietosuoja koskee ainoastaan niitä tietoja, jotka on toimitettu tukemaan sellaisten biosidituotteissa käytettyjen tehoaineiden sisällyttämistä direktiivissä 98/8/EY vahvistettuun positiiviluetteloon, jotka olivat jo markkinoilla ennen mainitun direktiivin voimaantulopäivää, jäljempänä ’vanhat tehoaineet’.

               (4)

               Kun vanha tehoaine on arvioitu ja sisällytetty direktiivissä 98/8/EY vahvistettuun positiiviluetteloon, sen markkinoita pidetään yhdenmukaistettuina ja kyseistä tehoainetta sisältävien tuotteiden markkinoille saattamista koskevat siirtymäsäännöt korvataan direktiivin säännöksillä.

               (5)

               Komissio on direktiivin 98/8/EY 16 artiklan 2 kohdan mukaisesti antanut kertomuksen kymmenen vuoden työohjelman avulla saavutetusta edistymisestä kaksi vuotta ennen ohjelman päättymistä. Kertomuksen tulosten perusteella on ennakoitavissa, että huomattavan monien tehoaineiden tarkistamista ei saada päätökseen 14 päivään toukokuuta 2010 mennessä. Niidenkin tehoaineiden osalta, joiden sisällyttämisestä direktiivissä 98/8/EY vahvistettuun positiiviluetteloon on jo tehty päätökset 14 päivään toukokuuta 2010 mennessä, jäsenvaltioilla on oltava riittävästi aikaa saattaakseen nämä säädökset osaksi kansallista lainsäädäntöään ja myöntää, peruuttaa tai muuttaa asianomaiset tuoteluvat voidakseen noudattaa direktiivin 98/8/EY yhdenmukaistettuja säännöksiä. Suurena vaarana on, että siirtymäkauden päättyessä 14 päivänä toukokuuta 2010 kansalliset säännöt eivät ole enää sovellettavissa eikä yhdenmukaistettuja sääntöjä ole vielä hyväksytty. Sen vuoksi kymmenen vuoden työohjelman pidentämistä pidetään tarpeellisena, jotta kaikkien arvioitaviksi ilmoitettujen tehoaineiden tarkistaminen saataisiin päätökseen.

               (6)

               Lisäksi on tarpeen, että tarkistusohjelma ja siirtymäkausi päättyvät samanaikaisesti siten, että biosidituotteiden markkinoille saattamista säännellään kansallisilla järjestelmillä tai käytännöillä siihen asti, kun nämä voidaan korvata yhdenmukaistetuilla säännöksillä.

               (7)

               Lisäksi kaikkien direktiivin 98/8/EY mukaisesti toimitettujen tietojen suoja-aikaa olisi jatkettava tarkistusohjelman päättymiseen asti sekä yhdenmukaisuuden vuoksi että siitä syystä, ettei tietosuojaa menetetä joidenkin tehoaineiden arvioinnin ollessa kesken.

               (8)

               Ehdotettu tarkistusohjelman pidennys ei ehkä riitä joidenkin tehoaineiden arvioinnin loppuun saattamiseen. Toisaalta sen merkittävä pidentäminen saattaisi herpaannuttaa pyrkimyksiä saada tarkistusohjelma ajoissa päätökseen. Tarkistusohjelman ja vastaavan siirtymäkauden pidentäminen minkä tahansa jäljellä olevan tehoaineen osalta 14 päivän toukokuuta 2014 jälkeen olisi rajattava enintään kahteen vuoteen, ja tämän olisi tapahduttava ainoastaan silloin, jos on olemassa selviä viitteitä siitä, että direktiivin 98/8/EY korvaamiseksi tarkoitettu säädös ei tule voimaan ennen 14 päivää toukokuuta 2014.

               (9)

               Direktiivin 98/8/EY täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) mukaisesti.

               (10)

               Komissiolle olisi erityisesti siirrettävä toimivalta pidentää tarkastelujaksoa ja vastaavaa siirtymäkautta jäljellä olevien tehoaineiden osalta enintään kahteen vuoteen asti. Koska nämä toimenpiteet ovat laajakantoisia ja niiden tarkoituksena on muuttaa asetuksen 98/8/EY muita kuin keskeisiä osia, ne on hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.

               (11)

               Paremmasta lainsäädännöstä tehdyn toimielinten välisen sopimuksen (5) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja sen kansallisen lainsäädännön osaksi saattamisen edellyttämien toimenpiteiden välinen vastaavuus, ja julkaisemaan ne,

         OVAT ANTANEET TÄMÄN DIREKTIIVIN:
   1 artikla
   Muutokset
   Muutetaan direktiivi 98/8/EY seuraavasti:

               1)

               Muutetaan 12 artikla seuraavasti:

                           a)

                           Korvataan 1 kohdan c alakohdan i alakohta seuraavasti:

                                       ”i)

                                       14 päivään toukokuuta 2014 sellaisten tietojen osalta, jotka on toimitettu tämän direktiivin mukaisesti, paitsi jos tällaiset tiedot on jo suojattu olemassa olevien biosidituotteita koskevien kansallisten sääntöjen perusteella. Tällaisissa tapauksissa tiedot suojataan edelleen kyseisen jäsenvaltion kansallisten sääntöjen mukaisen jäljellä olevan tietosuoja-ajan loppuun asti, mutta ei kuitenkaan pidemmäksi ajaksi kuin 14 päivään toukokuuta 2014 tai tarvittaessa enintään siihen päivään saakka, johon 16 artiklan 1 kohdassa tarkoitettua siirtymäkautta pidennetään 16 artiklan 2 kohdan mukaisesti,”.

                           b)

                           Korvataan 2 kohdan c alakohdan i alakohta seuraavasti:

                                       ”i)

                                       14 päivään toukokuuta 2014 sellaisten tietojen osalta, jotka on toimitettu tämän direktiivin mukaisesti, paitsi jos tällaiset tiedot on jo suojattu olemassa olevien biosidituotteita koskevien kansallisten sääntöjen perusteella, jolloin tiedot suojataan edelleen kyseisen jäsenvaltion kansallisten sääntöjen mukaisen jäljellä olevan tietosuoja-ajan loppuun asti, mutta ei kuitenkaan pidemmäksi ajaksi kuin 14 päivään toukokuuta 2014 tai tarvittaessa enintään siihen päivään saakka, johon 16 artiklan 1 kohdassa tarkoitettua siirtymäkautta pidennetään 16 artiklan 2 kohdan mukaisesti,”.

               2)

               Muutetaan 16 artikla seuraavasti:

                           a)

                           Korvataan 1 kohta seuraavasti:
                           ”1.   Poiketen edelleen 3 artiklan 1 kohdasta, 5 artiklan 1 kohdasta sekä 8 artiklan 2 ja 4 kohdasta ja sen estämättä, mitä tämän artiklan 2 ja 3 kohdassa säädetään, jäsenvaltio voi 14 päivään toukokuuta 2014 jatkaa nykyistä järjestelmäänsä tai käytäntöään biosidituotteiden markkinoille saattamiseksi. Jos päätöksessä jonkin tehoaineen sisällyttämisestä liitteeseen I tai I A vahvistetaan 16 artiklan 3 kohdan noudattamiselle myöhempi päivämäärä kuin 14 päivä toukokuuta 2014, tätä poikkeusta sovelletaan edelleen asianomaista tehoainetta sisältäviin tuotteisiin kyseisessä päätöksessä vahvistettuun päivämäärään asti. Jäsenvaltio voi erityisesti hyväksyä olemassa olevien kansallisten sääntöjen mukaisesti sellaisia tehoaineita sisältävän biosidituotteen markkinoille saattamisen alueellaan, joita ei ole sisällytetty liitteeseen I tai I A kyseisen tuotetyypin kohdalle. Tällaisten tehoaineiden on oltava markkinoilla 34 artiklan 1 kohdassa tarkoitettuna päivänä muihin kuin 2 artiklan 2 kohdan c ja d alakohdassa määriteltyihin tarkoituksiin käytettävän biosidituotteen tehoaineina.”

                           b)

                           Muutetaan 2 kohta seuraavasti:

                                       i)

                                       Korvataan ensimmäinen alakohta seuraavasti:
                                       ”2.   Sen jälkeen kun tämä direktiivi on annettu, komissio aloittaa neljäntoista vuoden työohjelman tutkiakseen järjestelmällisesti kaikki tehoaineet, jotka ovat jo markkinoilla 34 artiklan 1 kohdassa tarkoitettuna päivänä muihin kuin 2 artiklan 2 kohdan c ja d alakohdassa määriteltyihin tarkoituksiin käytettävän biosidituotteen tehoaineina. Säännökset ohjelman laatimisesta ja toteutuksesta sekä eri tehoaineiden arvioinnille asetettavasta tärkeysjärjestyksestä ja aikataulusta annetaan asetuksilla. Nämä asetukset, joiden tarkoituksena on muuttaa tämän direktiivin muita kuin keskeisiä osia täydentämällä sitä, annetaan 28 artiklan 4 kohdassa tarkoitettua valvonnan käsittävää sääntelymenettelyä noudattaen. Komissio antaa viimeistään kaksi vuotta ennen ohjelman päättymistä Euroopan parlamentille ja neuvostolle kertomuksen ohjelman avulla aikaansaadusta edistymisestä. Kertomuksen päätelmistä riippuen 1 kohdassa tarkoitettua siirtymäkautta ja työohjelman neljäntoista vuoden kestoa voidaan päättää pidentää enintään kahdella vuodella. Tämä toimenpide, jonka tarkoituksena on muuttaa tämän direktiivin muita kuin keskeisiä osia, hyväksytään 28 artiklan 4 kohdassa tarkoitettua valvonnan käsittävää sääntelymenettelyä noudattaen.”

                                       ii)

                                       Korvataan toisessa alakohdassa ilmaisu ”Näiden kymmenen vuoden aikana” ilmaisulla ”Näiden neljäntoista vuoden aikana”.

         2 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 14 päivään toukokuuta 2010 mennessä. Niiden on ilmoitettava tästä viipymättä komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 16 päivänä syyskuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         C. MALMSTRÖM

      (1)  EUVL C 182, 4.8.2009, s. 75.

      (2)  Euroopan parlamentin lausunto, annettu 24. maaliskuuta 2009 (ei vielä julkaistu virallisessa lehdessä), ja neuvoston päätös, tehty 27. heinäkuuta 2009.

      (3)  EYVL L 123, 24.4.1998, s. 1.

      (4)  EYVL L 184, 17.7.1999, s. 23.

      (5)  EUVL C 321, 31.12.2003, s. 1.


title: Komission direktiivi 2010/72/EU, annettu 4 päivänä marraskuuta 2010 , Euroopan parlamentin ja neuvoston direktiivin 98/8/EY muuttamisesta spinosadin lisäämiseksi tehoaineena liitteeseen I  ETA:n kannalta merkityksellinen teksti

text:
               5.11.2010

               FI

               Euroopan unionin virallinen lehti

               L 288/20

         KOMISSION DIREKTIIVI 2010/72/EU,
   annettu 4 päivänä marraskuuta 2010,
   Euroopan parlamentin ja neuvoston direktiivin 98/8/EY muuttamisesta spinosadin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu spinosadi.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti spinosadin käyttöä tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), siten kuin se on määritelty direktiivin 98/8/EY liitteessä V.

               (3)

               Alankomaat, joka oli nimetty esitteleväksi jäsenvaltioksi, toimitti komissiolle toimivaltaisen viranomaisen laatiman kertomuksen ja suosituksen asetuksen (EY) N:o 1451/2008 14 artiklan 4 ja 6 kohdan mukaisesti 1 päivänä huhtikuuta 2008.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 27 päivänä toukokuuta 2010 tarkastelun tulokset arviointikertomukseen asetuksen (EY) N:o 1451/2003 15 artiklan 4 kohdan mukaisesti.

               (5)

               Tutkimusten perusteella voidaan olettaa, että hyönteis- ja punkkimyrkkyinä sekä muiden niveljalkaisten torjuntaan käytettävät spinosadia sisältävät biosidituotteet täyttävät direktiivin 98/8/EY 5 artiklan vaatimukset. Siksi on aiheellista lisätä spinosadi kyseisen direktiivin liitteeseen I.

               (6)

               Kaikkia mahdollisia käyttötarkoituksia ei ole arvioitu EU:n tasolla. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja populaatioille aiheutuvia riskejä, joita ei ole tarkasteltu edustavasti riskinarvioinnissa EU:n tasolla, ja myöntäessään tuotteille lupia varmistettava, että asianmukaisia toimia toteutetaan tai erityisehtoja asetetaan, jotta todetut riskit voidaan vähentää hyväksyttävälle tasolle.

               (7)

               Arviointikertomuksessa esitettyjen tulosten perusteella on asianmukaista edellyttää, että lupamenettelyjen yhteydessä määrätään tuotteeseen sovellettavista riskinhallintatoimista. Erityisesti kun otetaan huomioon tunnistetut haitalliset terveysvaikutukset, joille suojaamaton ammattikäyttäjä voi altistua ruiskuttaessaan spinosadia sisältäviä biosidituotteita, lupamenettelyjen yhteydessä on syytä edellyttää, että ammattikäyttöön ruiskuttamalla tarkoitettuja tuotteita käyttävillä on asianmukaiset henkilösuojaimet, ellei voida osoittaa, että teollisille tai ammattikäyttäjille aiheutuvia riskejä voidaan vähentää muilla tavoin. Lisäksi sellaisten löydösten valossa, jotka koskevat ihmisten mahdollista epäsuoraa altistusta ruoan välityksellä, on asianmukaista edellyttää asianmukaisissa yhteyksissä, että tarkistetaan, onko syytä asettaa uudet jäämien enimmäistasot (MRL) tai muuttaa voimassa olevia enimmäistasoja, sekä antaa toimenpiteitä, joilla varmistetaan, ettei sovellettavia enimmäistasoja ylitetä.

               (8)

               On tärkeää, että tämän direktiivin säännöksiä sovelletaan samaan aikaan kaikissa jäsenvaltioissa, jotta varmistetaan spinosadia tehoaineena sisältävien biosidituotteiden yhdenvertainen kohtelu markkinoilla sekä edistetään biosidituotteiden markkinoiden moitteetonta toimintaa yleisesti.

               (9)

               Ennen tehoaineen sisällyttämistä liitteeseen I jäsenvaltioilla ja asianomaisilla osapuolilla olisi oltava käytettävissään kohtuullinen siirtymäaika uusiin vaatimuksiin valmistautumiseksi sekä sen varmistamiseksi, että asiakirjoja valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaan alkaa siitä päivästä, jona tehoaine sisällytetään liitteeseen.

               (10)

               Sen jälkeen kun tehoaine on sisällytetty liitteeseen, jäsenvaltioille olisi sallittava kohtuullinen määräaika panna täytäntöön direktiivin 98/8/EY 16 artiklan 3 kohta.

               (11)

               Sen vuoksi direktiivi 98/8/EY olisi muutettava.

               (12)

               Tässä direktiivissä säädetyt toimenpiteet ovat biosidituotteiden pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä lokakuuta 2011.
   Niiden on sovellettava näitä säännöksiä 1 päivästä marraskuuta 2012.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 4 päivänä marraskuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteessä I olevaan taulukkoon seuraava spinosadia koskeva kohta:

                     Nro

                     Yleisnimi

                     IUPAC-nimi,
                     tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat valmisteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Valmisteryhmä

                     Erityissäännökset (1)

                     ”37

                     Spinosadi

                     EY-nro: 434-300-1
                     CAS-numero: 168316-95-8
                     Spinosadi on seos, jossa on 50-95 % spinosyn A:ta ja 5-50 % spinosyn D:tä.

                        Spinosyn A

                     (2R,3aS,5aR,5bS,9S,13S,14R,16aS,16bR)-2-[(6-deoksi-2,3,4-tri-O-metyyli-α-L-mannopyranosyl)oksi]-13-[[(2R,5S,6R)-5-(dimetyyliamino)tetrahydro-6-metyyli-2H-pyran-2-yl]oksi]-9-etyyli-2,3,3a,5a,5b,6,9,10,11,12,13,14,16a,16b-tetradekahydro-14-metyyli-1H-asindaseeni [3,2-d]oksasyklododekiini-7,15-dioni CAS-numero: 131929-60-7

                        Spinosyn D

                     (2S,3aR,5aS,5bS,9S,13S,14R,16aS,16bS)-2-[(6-deoksi-2,3,4-tri-O-metyyli-α-L-mannopyranosyl)oksi]-13-[[(2R,5S,6R)-5-(dimetyyliamino)tetrahydro-6-metyyli-2H-pyran-2-yl]oksi]-9-etyyli-2,3,3a,5a,5b,6,9,10,11,12,13,14,16a,16b-tetradekahydro-4,14-dimetyyli-1H-as-indaseeni [3,2-d]oksasyklododekiini-7,15-dioni CAS-numero: 131929-63-0

                     850 g/kg

                     1. marraskuuta 2012

                     31. lokakuuta 2014

                     31. lokakuuta 2022

                     18

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on arvioitava, jos se on tarkoituksenmukaista kyseisen tuotteen osalta, sellaisia käyttötarkoituksia tai altistusskenaarioita ja sellaisia ympäristön osille ja populaatioille aiheutuvia riskejä, joita ei ole arvioitu edustavasti EU:n tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 —

                                 Luvat edellyttävät asianmukaisia riskinhallintatoimenpiteitä. Erityisesti kun kyseessä ovat ammattikäyttöön ruiskuttamalla sallitut tuotteet, niitä käyttävien henkilöiden on varustauduttava asianmukaisin henkilösuojaimin, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 —

                                 Jäsenvaltioiden on tarkistettava sellaisten spinosadia sisältävien tuotteiden osalta, joista voi jäädä elintarvikkeisiin tai rehuun jäämiä, onko tarpeen asettaa uudet jäämien enimmäistasot (MRL) ja/tai tarkistaa voimassa olevia enimmäistasoja asetuksen (EY) N:o 470/2009 ja/tai asetuksen (EY) N:o 396/2005 mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäistasot ylity.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


title: Komission direktiivi 2009/1/EY, annettu 7 päivänä tammikuuta 2009 , moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta annetun Euroopan parlamentin ja neuvoston direktiivin 2005/64/EY muuttamisesta sen mukauttamiseksi tekniseen kehitykseen (ETA:n kannalta merkityksellinen teksti)

text:
               14.1.2009

               FI

               Euroopan unionin virallinen lehti

               L 9/31

      KOMISSION DIREKTIIVI 2009/1/EY,
   annettu 7 päivänä tammikuuta 2009,
   moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta annetun Euroopan parlamentin ja neuvoston direktiivin 2005/64/EY muuttamisesta sen mukauttamiseksi tekniseen kehitykseen
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta sekä neuvoston direktiivin 70/156/ETY muuttamisesta 26 päivänä lokakuuta 2005 annetun Euroopan parlamentin ja neuvoston direktiivin 2005/64/EY (1) ja erityisesti sen 6 artiklan 2 kohdan toisen alakohdan,
   sekä katsoo seuraavaa:

               (1)

               Direktiivi 2005/64/EY on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla direktiivillä 70/156/ETY (2) perustetun EY-tyyppihyväksyntämenettelyn erillisdirektiiveistä.

               (2)

               On tarpeen vahvistaa yksityiskohtaiset säännöt, joilla voidaan direktiivin 2005/64/EY 6 artiklassa tarkoitetussa valmistajan alustavassa arvioinnissa varmentaa, ovatko ajoneuvotyypin valmistuksessa käytetyt materiaalit romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (3) 4 artiklan 2 kohdan a alakohdan säännösten mukaiset.

               (3)

               Erityisesti on aiheellista varmistaa, että toimivaltaiset viranomaiset voivat uudelleenkäytettävyyden, kierrätettävyyden ja hyödynnettävyyden osalta varmentaa, että asianomaisella ajoneuvon valmistajalla ja hänen toimittajillaan on olemassa sopimusjärjestely ja että tällaisten järjestelyjen sisältämät asiaa koskevat vaatimukset on annettu asianmukaisesti tiedoksi.

               (4)

               Tämän direktiivin säännökset ovat moottoriajoneuvojen mukauttamista tekniikan kehitykseen käsittelevän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 2005/64/EY liite IV lisäämällä 4 kohta seuraavasti:

                  ”4.1

                  Direktiivin 2005/64/EY 6 artiklassa tarkoitetussa alustavassa arvioinnissa ajoneuvon valmistajan on osoitettava, että direktiivin 2000/53/EY 4 artiklan 2 kohdan a alakohdan vaatimusten noudattaminen varmistetaan toimittajien kanssa tehtyjen sopimusjärjestelyjen avulla.

                  4.2

                  Direktiivin 2005/64/EY 6 artiklan mukaista alustavaa arviointia varten ajoneuvon valmistajan on laadittava menettelyt, joilla se

                              a)

                              antaa sovellettavat vaatimukset tiedoksi henkilökunnalleen ja kaikille toimittajilleen;

                              b)

                              seuraa ja varmistaa, että toimittajat noudattavat kyseisiä vaatimuksia;

                              c)

                              kerää tarvittavat tiedot koko toimitusketjun osalta;

                              d)

                              tarkastaa ja varmentaa toimittajilta saadut tiedot;

                              e)

                              toteuttaa tarvittavat toimet silloin, kun toimittajilta saaduista tiedosta ilmenee, että direktiivin 2000/53/EY 4 artiklan 2 kohdan a alakohdan vaatimuksia ei noudateta.

                  4.3

                  Edellä olevien 4.1 ja 4.2 kohdan vaatimusten täyttämiseksi ajoneuvon valmistajan on yhteisymmärryksessä toimivaltaisen viranomaisen kanssa sovellettava ISO 9000/14000 -standardia tai muuta standardoitua laadunvarmistusohjelmaa.”

   2 artikla
   Jos direktiivin 2005/64/EY vaatimuksia, sellaisena kuin ne on muutettuna tällä direktiivillä, ei noudateta, jäsenvaltioiden on moottoriajoneuvojen uudelleenkäytettävyyteen, kierrätettävyyteen ja hyödynnettävyyteen liittyvistä syistä johtuen 1 päivästä tammikuuta 2012 kieltäydyttävä myöntämästä uudentyyppisille ajoneuvoille EY-tyyppihyväksyntää tai kansallista tyyppihyväksyntää.
   3 artikla
   1.   Jäsenvaltioiden on viimeistään 3 päivänä helmikuuta 2010 annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava komissiolle kirjallisina nämä säännökset.
   Niiden on sovellettava näitä säännöksiä 4 päivästä helmikuuta 2010.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä tammikuuta 2009.

            Komission puolesta

         Günter VERHEUGEN

            Varapuheenjohtaja

      (1)  EUVL L 310, 25.11.2005, s. 10.

      (2)  EYVL L 42, 23.2.1970, s. 1.

      (3)  EYVL L 269, 21.10.2000, s. 34.


Avis juridique important

|

31986L0081

Neuvoston direktiivi 86/81/ETY, annettu 25 päivänä helmikuuta 1986, maitoa ja maitovalmisteita koskevien tilastotietojen keruusta jäsenvaltioissa annetun direktiivin 72/280/ETY muuttamisesta Espanjan ja Portugalin liittymisen vuoksi

Virallinen lehti nro L 077 , 22/03/1986 s. 0029 - 0029 Suomenk. erityispainos Alue 3 Nide 20 s. 0163  Ruotsink. erityispainos Alue 3 Nide 20 s. 0163

NEUVOSTON DIREKTIIVI,annettu 25 päivänä helmikuuta 1986,maitoa ja maitovalmisteita koskevien tilastotietojen keruusta jäsenvaltioissa annetun direktiivin 72/280/ETY muuttamisesta Espanjan ja Portugalin liittymisen vuoksi (86/81/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon Espanjan ja Portugalin liittymisasiakirjan ja erityisesti sen 396 artiklan,ottaa huomioon komission ehdotuksen,sekä katsoo, ettädirektiivissä 72/280/ETY(), sellaisena kuin se on viimeksi muutettuna asetuksella (ETY) N:o 3768/85(), säädetään jäsenvaltioiden velvollisuudesta kerätä tilastotietoja maidon tuotannosta ja maitovalmisteista, jaon tarpeen teknisesti mukauttaa mainittua direktiiviä ja erityisesti määritellä yhteisön taloudellinen osuus niiden kulujen kattamiseksi, joita kyseisille uusille jäsenvaltioille aiheutuu vuosina 1986, 1987 ja 1988 tehtävistä tutkimuksista,ON ANTANUT TÄMÄN DIREKTIIVIN:1 artikla Muutetaan direktiiviä 72/280/ETY 1 päivästä maaliskuuta 1986 alkaen seuraavasti:1. Lisätään 4 artiklan 3 kohdan a alakohtaan:"Espanja: Comunidades autonomasPortugali: Regiões".2. Lisätään 8 artiklaan seuraava alakohta:"Kulut, joita Espanjan kuningaskunnalle ja Portugalin tasavallalle aiheutuu tässä direktiivissä säädetyn tietojen keruun suorittamisesta vuosina 1986, 1987 ja 1988, katetaan Euroopan yhteisöjen talousarvioon sisällytettävästä kiinteästä määrärahasta."2 artikla Tämä direktiivi on osoitettu kaikille jäsenvaltioille.Tehty Brysselissä 25 päivänä helmikuuta 1986.Neuvoston puolestaPuheenjohtajaG. BRAKS() EYVL N:o L 179, 7.8.1972, s. 2() EYVL N:o L 362, 31.12.1985, s. 8